34. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ.335380/4274 της 10/22 Νοεμ. 1975 (ΦΕΚ Β΄1374) Περί πιστοποιητικού προελεύσεως εξαγομένων οίνων. Έχοντες υπ’ όψει: α)Την παρ. 17 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». β)Το άρθρ. 9 του Ν.Δ. 3419/1955 περί τροποποιήσεως και συμπληρώσεως ισχυουσών διατάξεων νόμων περί εμπορίας του οίνου και προστασίας της οινοπαραγωγής. γ)Το άρθρ. 12 του Ν.Δ. 3999/1959 «περί ελέγχου του εξαγωγικού εμπορίoυ και άλλων τινών διατάξεων», αποφασίζομεν: 1.Ορίζομεν, ως κατωτέρω, τον τύπον και τους όρους χορηγήσεως «πιστοποιητικού ονομασίας προελεύσεως» (CERTIFICAT D’APPLICATION D’ORIGINE) δι’ οίνους, δικαιουμένους χρήσεως ελεγχομένης ονομασίας προελεύσεως (υπόδειγμα 1), ονομασίας προελεύσεως ανωτέρας ποιότητος (υπόδειγμα 2) και απλής ονομασίας προελεύσεως (υπόδειγμα 3), ως και «πιστοποιητικού καταγωγής» (CERTIFICAT DE PROVENANCE), δι’ οίνους εξαγομένους με τοπωνυμικάς ενδείξεις ευρείας αμπελουργικής περιοχής ή με ενδείξεις αναφερομένας εις ποικιλίαν αμπέλου, και προοριζομένους προς εξαγωγήν. 2.Οι εξαγόμενοι οίνοι δέον όπως συνοδεύωνται υποχρεωτικώς δια πιστοποιητικού ονομασίας προελέυσεως ή πιστοποιητικού καταγωγής, αντιστοίχως, εις απάσας τας περιπτώσεις, κατά τας οποίας αναγράφονται, καθ’ οιονδήποτε τρόπον, επί των συνοδευτικών εγγράφων, δοχείων μεταφοράς και συσκευασίας, ετικεττών, φιαλών κλπ., στοιχεία ανεγνωρισμένων ονομασιών προελεύσεως ή στοιχεία περιοχής καταγωγής ή ποικιλίας αμπέλου, των οίνων. 3.Κατ’ εξαίρεσιν δεν απαιτείται πιστοποιητικόν ονομασίας προελεύσεως ή καταγωγής, δια ποσότητας οίνων μέχρι 10 χιλιογράμμων, εις τας κάτωθι περιπτώσεις: α)αποστολών εις το εξωτερικόν δια ταχυδρομικών δεμάτων. β)Εξαγωγών πραγματοποιουμένων υπό ταξιδιωτών, ως και αποστολών δώρων. 4.Πας ενδιαφερόμενος δια την εξαγωγήν χύδην οίνου ονομασίας προελεύσεως υποβάλλει αίτησιν εις την αρμοδίαν Διεύθυνσιν Γεωργίας της περιοχής, εις ην ευρίσκεται το Τελωνείον εξαγωγής, 10 τουλάχιστον ημέρας προ της ημερομηνίας φορτώσεως, εις την οποίαν δέον όπως αναγράφωνται τα κάτωθι στοιχεία: Το ονοματεπώνυμον και η διεύθυνσις του εξαγωγέως, το είδος και ο αριθμός των δοχείων μεταφοράς, η ονομασία προελεύσεως του οίνου και η κατηγορία ταύτης, ο τύπος του οίνου, η συνολική ποσότης εις λίτρα ή το μικτόν και καθαρόν βάρος, ο τόπος φορτώσεως, το είδος του μεταφορικού μέσου, το ονοματεπώνυμον και η Διεύθυνσις του παραλήπτου, η πόλις και χώρα προορισμού. Ακριβές αντίγραφον της ανωτέρω αιτήσεως διαβιβάζεται, μερίμνη του ενδιαφερομένου, εις την Διεύθυνσιν Γεωργίας του τόπου ένθα ευρίσκεται εναποθηκευμένος ο οίνος, ήτις επιλαμβάνεται της διεγματοληψίας αυτού κατά τα καθοριζόμενα κατωτέρω και της χορηγήσεως αδείας μεταφοράς μέχρι του Τελωνείου εξαγωγής. 5.Προκειμένου περί εμφιαλωμένων οίνων δια την χορήγησιν πιστοποιητικού αρμοδία τυγχάνει η Διεύθυνσις Γεωργίας, εις την περιοχήν της οποίας γίνεται η εμφιάλωσις του οίνου. Δια την χορήγησιν πιστοποιητικού απαιτείται η υποβολή αιτήσεως, ως εις την προηγουμένην παράγραφον καθορίζεται. Ο αρμόδιος Γεωπόνος, προ της χορηγήσεως του πιστοποιητικού, ελέγχει τας ετικέττας εάν πληρούν τας σχετικάς διατάξεις «περί ειδικών όρων εμφιαλώσεως των οίνων ονομασίας προελεύσεως» και προβαίνει εις δειγματοληψίαν κατά τα καθοριζόμενα κατωτέρω. Το χορηγούμενον πιστοποιητικόν κοινοποιείται εις την Διεύθυνσιν Γεωργίας της περιοχής, εις ην ευρίσκεται το Τελωνείον εξαγωγής, ήτις κατά την εξαγωγήν του προϊόντος προβαίνει εις δειγματοληψίαν αυτού, ως εις την παρ. 10 της παρούσης καθορίζεται, επιστρέφει δε το αποσταλέν πιστοποιητικόν εις την εκδόσασαν τούτο Διεύθυνσιν Γεωργίας, μετά του ληφθέντος δείγματος. Επί του πιστοποιητικού βεβαιούται η γενομένη εξαγωγή. 6.Δια την χορήγησιν «πιστοποιητικού καταγωγής», οι ενδιαφερόμενοι υποβάλλουν εις την Διεύθυνσιν Γεωργίας της περιοχής του Τελωνείου εξαγωγής, αίτησιν-δήλωσιν του Ν.Δ. 105/69, επί της οποίας δέον όπως αναγράφωνται τα κάτωθι στοιχεία: Το ονοματεπωνυμον ή η επωνυμία του εξαγωγικού οίκου και η διεύθυνσις του εξαγωγέως, η περιοχή και η ποικιλία ή αι ποικιλίαι αμπέλου εκ σταφυλών των οποίων παρήχθη ο οίνος, ο τόπος φορτώσεως προς εξαγωγήν, το είδος του μεταφορικού μέσου, το ονοματωπώνυμον και η διεύθυνσις του παραλήπτου, η πόλις και χώρα προορισμού, εις περίπτωσιν δε μεταφορτώσεως, ο τόπος και το μεταφορικόν μέσον μεταφορτώσεως, το καθαρόν βάρος ή η ποσότης εις λίτρα, το χρώμα και ο τύπος του οίνου, ο κτηθείς αλκοολικός βαθμός και η περιεκτικότης αυτού εις σάκχαρα, εκπεφρασμένη εις γραμμάρια ανά λίτρον. Η μεταφορά των χύδην οίνων της ανωτέρω κατηγορίας εις το εσωτερικόν της χώρας, από του οινοποιείου παραγωγής, δέον όπως γίνεται κατά τα ισχύοντα δια τους οίνους ονομασίας προελεύσεως. Ειδικώτερον προκειμένου δι’ οίνους μεταφερθέντας προ της ισχύος της παρούσης, δια την έκδοσιν του πιστοποιητικού καταγωγής συνυποβάλλεται, υπό του ενδιαφερομένου, βεβαίωσις της Διευθύνσεως Γεωργίας του τόπου οινοποιήσεως, εις ην   αναγράφονται   τα   στοιχεία   της    περιοχής (Μετά την σελ. 616,16(α) Σελ. 616,17 Τεύχος 595-Σελ. 89 Προστασία Οίνου 16.Θ.γ.34 προελεύσεως και των ποικιλιών αμπέλου, το χρώμα και ο τύπος του μεταφερθέντος οίνου, ο αλκοολικός βαθμός και η περιεκτικότης αυτού εις σάκχαρα. Δια την χορήγησιν του κατά τα ανωτέρω πιστοποιητικού καταγωγής ή αδείας μεταφοράς ή βεβαιώσεως, η αρμοδία Διεύθυνσις Γεωργίας δύναται να αιτήση την προσκόμισιν παντός εγγράφου προς εξακρίβωσιν των δηλουμένων στοιχείων υπό του αιτούντος (καταστάσεις ζυγολογίων ή τιμολογίων παραλαβής σταφυλών, τηρούμενα στοιχεία επί εισκομιζομένων σταφυλών κλπ.) και να αρνηθή την χορήγησιν του αιτουμένου πιστοποιητικού εις περίπτωσιν αναληθούς δηλώσεως. Εις περιπτώσεις εμφιαλωμένων οίνων, ακολουθείται η διαδικασία η καθοριζομένη δι’ οίνους δικαιουμένους χρήσεως ονομασίας προελεύσεως. 7.Προκειμένου περί οίνων, εις ους προσετέθη οινόπνευμα η αίτησις υποβάλλεται εις το οικείον παράρτημα του Γενικού Χημείου του Κράτους, ως προβλέπεται υπό των κειμένων διατάξεων και εις την διεύθυνσιν Γεωργίας, η οποία εκδίδει το πιστοποιητικόν επί τη προσκομίσει, υπό του ενδιαφερομένου, της σχετικής αδείας μεταφοράς της αρμοδίας υπηρεσίας του Γ.Χ.Κ. 8.Έκαστον πιστοποιητικόν συντάσσεται εις τετραπλούν και υπογράφεται υπό του ενεργήσαντος τον έλεγχον αρμοδίου Γεωπόνου. Το εν εκ των αντιγράφων χορηγείται εις τον εξαγωγέα, το δεύτερον κοινοποιείται εις την αρμοδίαν Υπηρεσίαν του Γ.Χ.Κ. της περιοχής εξαγωγής, το τρίτον παραδίδεται, μερίμνη του εξαγωγέως, εις την αρμοδίαν Τελωνειακήν αρχήν και το τέταρτον παραμένει εις το αρχείον της εκδιδούσης Διευθύνσεως Γεωργίας. Εις έκαστον στέλεχος αναγράφεται εις το ανώτερον μέρος δεξιά της σελίδος και εντός πλαισίων, η αντίστοιχος ένδειξις προρισμού αυτού: «δια τον εξαγωγέα», «δια το Γ.Χ.Κ.», «δια το τελωνείον», «στέλεχος». 9.Κατά τον έλεγχον εις το τελωνείον εξαγωγής, λαμβάνεται, υπό της εκδιδούσης ή θεωρούσης το πιστοποιητικόν Διευθύνσεως Γεωργίας, αντιπροσωπευτικόν δείγμα τις τριπλούν, περιεκτικότητος εκάστου μέχρις ενός λίτρου, όπερ και σφραγίζεται. Σελ. 616,18 Επί εκάστης φιάλης - δείγματος επικολλάται ετικέττα, εις ην αναγράφονται τα στοιχεία της αιτήσεως του αιτούντος και ο αριθμός του χορηγηθέντος πιστοποιητικού, προσυπογράφεται δε αύτη υπό του ενεργούντος τον έλεγχον Γεωπόνου. Εκ των τριών δειγμάτων το εν παραμένει εις τον ενδιαφερόμενον, το έτερον φυλάσσεται υπό της Διευθύνσεως Γεωργίας επί εν έτος και το τρίτον χρησιμοποιείται δι’ εξετάσεις ή αποστέλλεται εις την εκδόσασαν το πιστοποιητικόν Διεύθυνσιν Γεωργίας (εις τας περιπτώσεις εμφιαλωμένων οίνων). 10.Το χορηγούμενον πιστοποιητικόν ονομασίας προελεύσεως ή το πιστοποιητικόν καταγωγής ισχύει μόνον δια το φορτίον, δι’ ο εξεδόθη, του οποίου η εξαγωγή δέον όπως πραγματοποιηθή το βραδύτερον εντός μηνός από της ημερομηνίας εκδόσεως του πιστοποιητικού. 11.Εις περιπτώσεις μεταφορτώσεως του εξαγομένου χύδην προϊόντος, σημειούται εις την στήλην των παρατηρήσεων του χορηγουμένου πιστοποιητικού, ο τόπος μεταφορτώσεως και το νέον μέσον μεταφοράς μέχρι της χώρας προορισμού του οίνου. Εις την στήλην των παρατηρήσεων δύναται επίσης να σημειούται πάσα ετέρα ένδειξις, αιτήσει του εξαγωγέως, απαιτουμένη υπό της Νομοθεσίας της χώρας εισαγωγής. 12.Επιτρέπεται η χορήγησις πιστοποιητικών συντεταγμένων εις πάσαν ετέραν της Ελληνικής γλώσσαν, αιτήσει του ενδιαφερομένου-εξαγωγέως ή εφ’ όσον ήθελεν κριθή τούτο αναγκαίον υπό της αρμοδίας Κεντρικής Υπηρεσίας. 13.Η ισχύς της παρούσης άρχεται από της δημοσιεύεσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνίσεως. (Ακολουθούν 4 υποδείγματα Πιστοποιητικών ονομασίας, προελεύσεως και ποιότητος οίνου). 16.Θ.γ.34 Προστασία Οίνου 